stanford-oval/wikipedia huggingface dataset:
Barry White

| Barry White |
| --- | --- |
 Barry White esiintymässä vuonna 1974.
Henkilötiedot
Syntynyt: 12. syyskuuta 1944 Galveston, Texas
Kuollut: 4. heinäkuuta 2003 (58 vuotta) Los Angeles, Kalifornia
Ammatti:  laulaja-lauluntekijä, tuottaja
Muusikko
Taiteilijanimi:  Maestro Walrus of Love (Rakkauden mursu)
Aktiivisena:  1972–2003
Tyylilajit:  R&B, soul, funk, disko
Soittimet:  laulu, piano, koskettimet, rummut
Yhtyeet:  sooloura, Love Unlimited, The Love Unlimited Orchestra
Levy-yhtiöt:  Uni Records/MCA Records 20th Century Records Casablanca/PolyGram Records Mercury/PolyGram Records A&M/PolyGram Records Private Music/BMG Records Eagle Records
Aiheesta muualla
www.barrywhite.us
  [ Muokkaa Wikidatassa ] [ ohje ]  
Barry White (oik. Barry Eugene White, alun perin Barry Eugene Carter; s. 12. syyskuuta 1944 Galveston, Texas – 4. heinäkuuta 2003 Los Angeles, Kalifornia) oli yhdysvaltalainen äänilevytuottaja ja laulaja.
Hänen kädenjälkensä näkyy monissa soul- ja diskomusiikin kappaleissa. Hän johti Love Unlimited Orchestra -yhtyettä. Whiten levyjä käytetään usein romanttisen ilmapiirin luomiseksi hänen matalan ja sulavan äänensä takia. Hänestä käytettiin usein nimityksiä ”Maestro” ja ”Walrus of Love” (”rakkauden mursu”).[lähde? ]
Barry Whitella oli kaiken kaikkiaan 103 kulta-albumia, 39 platina-albumia, 20 kultasingleä ja 10 platinasingleä ympäri maailman.
Lapsuus ja nuoruus

White syntyi Galvestonissa, Texasissa, mutta varttui eteläisessä Los Angelesissa. Rikollisuuden vaivaamalla alueella hän liittyi jengiin kymmenvuotiaana, ja 17-vuotiaana hänet tuomittiin neljäksi kuukaudeksi vankeuteen hänen varastettuaan 30 000 dollarin arvosta Cadillacin renkaita.
Vankilasta päästyään Barry White jätti jengit loppuelämäkseen ja aloitti 1960-luvun alussa musiikkiuransa lauluyhtyeissä ennen kuin siirtyi soolouralle vuosikymmenen puolivälissä. Uransa alkuvaiheilla hän ei saavuttanut suurta menestystä; suurimmat saavutukset tulivat laulujen kirjoittamisesta. Hänen laulujaan esittivät rocklaulaja Bobby Fuller ja The Banana Splits.
Ura

Vuonna 1969 Barry ryhtyi kolmen lahjakkaan naislaulajan muodostaman Love Unlimited -ryhmän taustavaikuttajaksi. Ryhmä oli perustettu legendaarisen Motown-lauluyhtye The Supremesin seuraajaksi, ja se harjoitteli yhdessä Whiten kanssa seuraavat kaksi vuotta ennen kuin se sai levytyssopimuksen 20th Century Fox Recordsin kanssa. White tuotti, sanoitti ja sävelsi klassisen soul-balladin ”Walking in the Rain (With The One I Love)”. Kappale nousi popmusiikkilistoilla 20 parhaan joukkoon.
Ryhmä sai aikaiseksi lisää hittejä, ja White meni lopulta naimisiin ryhmän päälaulajan Glodean Jamesin kanssa. Miesäänelle tarkoitetun laulun työstövaiheessa levy-yhtiö ehdotti, että White astuisi taustavaikuttajan paikalta mikrofonin eteen. White suostui vastahakoisesti, ja loppu on kevyen musiikin historiaa. Tunnetuimpia hittejä ovat muun muassa ”I’m Gonna Love You Just a Little More Baby” (1973), ”Never, Never Gonna Give You Up” (1973), ”Can’t Get Enough of Your Love, Babe” (1974), ”You’re the First, the Last, My Everything” (1974), ”What Am I Gonna Do With You” (1975), ”Let the Music Play” (1976), ”Sho’ You Right” (1987) ja ”Practice What You Preach” (1994).
Sairaus ja kuolema

White oli kärsinyt kroonisesta korkeasta verenpaineesta jonkin aikaa, kun se aiheutti munuaisen vajaatoiminnan syksyllä 2002. Hän joutui sairaalahoitoon Los Angelesiin ja kärsittyään toukokuussa 2003 aivohalvauksen hän halvaantui eikä häntä enää nähty julkisuudessa. Hän kuoli 4. heinäkuuta 58-vuotiaana. Kuolinsyyksi ilmoitettiin munuaisen vajaatoiminta.
Barry Whiten omaelämäkerta Barry White: Love Unlimited julkaistiin vuonna 1999. Kirjan on kirjoittanut Marc Eliot.
Vaikutus populaarikulttuuriin

Barry Whiten musiikkia käytettiin säännöllisesti 1990-luvun lopulla televisiosarjassa Ally McBeal. Sarjassa käytettiin usein vaikeatajuisia viittauksia siihen, mitä roolihahmojen päässä liikkui. Barry Whiten laulu kuului aina, kun John Cage (Peter MacNicol) tunsi itsensä vahvaksi ja itsevarmaksi, varsinkin suhteessa naisiin. Whiten musiikin käyttö sarjassa elvytti hänen uraansa ja johti lopulta hänen vierailuunsa sarjassa.
Barry White oli South Park -piirrossarjan Chef-hahmon esikuva. Roolia tarjottiin Whitelle, mutta hän kieltäytyi. Hän oli harras kristitty, ja sarjassa käytetty huumori ei ollut hänelle mieluista. Hänen kieltäydyttyään roolin otti vastaan toinen soul-legenda Isaac Hayes.
White esiintyi kahdesti ääniroolissa myös Simpsonit-piirrossarjassa.
Aiheesta muualla

Barry Whiten muistokirjoitus Helsingin Sanomissa (Arkistoitu – Internet Archive)
Barry White Allmusic-sivustolla (englanniksi)
Biografia (englanniksi)
Diskografia
Diana Lynn

| Diana Lynn |
| --- | --- |
 Lynn elokuvan Menkää naimisiin, tytöt! (1948) trailerissa.
Henkilötiedot
Koko nimi:  Dolores Loehr
Syntynyt: 5. heinäkuuta 1926 Los Angeles, Kalifornia, Yhdysvallat
Kuollut: 18. joulukuuta 1971 (45 vuotta) Los Angeles
Ammatti:  näyttelijä
Aiheesta muualla
IMDb 
Elonet
Diana Lynn (oik. Dolores Loehr, 5. heinäkuuta 1926 Los Angeles, Kalifornia – 18. joulukuuta 1971 Los Angeles) oli yhdysvaltalainen näyttelijä. Hän oli musikaalinen lahjakkuus ja soitti pianoa ammattimaisesti jo kymmenvuotiaana. Lynnin ensiesiintymisen valkokankaalla oli soittajana 12-vuotiaana elokuvassa Me soittoniekat vuonna 1939. Seuraavan elokuvansa jälkeen hän solmi pitkäaikaisen sopimuksen Paramount Picturesin kanssa. Lynn näytteli muun muassa elokuvassa Kadettiheila vuonna 1942. 1950-luvun puolessavälissä Lynn siirtyi näyttelemään teatteriin ja televisioon. Teatterissa hän näytteli muun muassa naispääosassa näytelmässä The Moon Is Blue, jota esitettiin Los Angelesissa ja Lontoossa. Broadwayllä hän näytteli vuonna 1963 näytelmässä Mary, Mary. Lynn on saanut kaksi tähteä Hollywood Walk of Famelle.
Aiheesta muualla

Kuvia tai muita tiedostoja aiheesta Diana Lynn Wikimedia Commonsissa
Dina Korzun

| Dina Korzun |
| --- | --- |

Henkilötiedot
Koko nimi:  Diana Aleksandrovna Korzun
Syntynyt: 13. huhtikuuta 1971 (ikä 53)
Ammatti:  näyttelijä
Näyttelijä
Palkinnot
 Venäjän Nika-palkinto (1999) Paras naisnäyttelijä Gijónin elokuvajuhlilla (2000) Venäjän presidentillinen kunniamaininta (2013) 
Aiheesta muualla
www.dinakorzun.com
IMDb 
Diana Aleksandrovna ”Dina” Korzun (ven. Диана Александровна ”Дина” Корзун; s. 13. huhtikuuta 1971 Smolensk) on venäläinen näyttelijä. Hän aloitti uransa näyttämöllä, mutta on sittemmin esiintynyt myös elokuvissa, kuten Paweł Pawlikowskin Last Resortissa (2000).
Hänen äitinsä on Olga Dmitrievna Korzun, joka työskenteli insinöörinä ja kasvatti tyttärensä yksin. Koulussa tytär suuntautui taidelinjalle ja harrasti tanssia. Harrastuksessaan Dina Korzun tapasi tulevan aviomiehensä, Moskovan teatterijohtajan Ansar Khalilullinin. Nuoret asettuivat yhdessä Moskovaan, ja Korzun tuli Moskovan taideteatterikouluun. He saivat myös lapsen ja Dina Korzun liittyi Moskovan taideteatterin näyttelijäryhmään.
Dina Korzunin pitkän elokuvan debyytti tapahtui vuonna 1998 Valeri Todorovskin draamassa Country of the Deaf, joka perustuu Renata Litvinovan romaaniin. Vuonna 2000 hän päätti siirtyä kokonaan elokuvanäyttelijäksi ja muutti Englantiin filmaamaan Paweł Pawlikowskin Last Resort -melodramaa. Elokuva ja erityisesti Dina Korzunin osuus toi kriitikoilta kittäviä arvioita. Hän sai muun muassa parhaan naisnäyttelijän palkinnon Gijónin kansainvälisillä elokuvajuhlilla Espanjassa vuonna 2000. Samaan aikaan Korzun tapasi toisen aviomiehensä, belgialaisen dokumenttiohjaajan Louis Franckin.
Vuonna 2015 hän näytteli brittiläisen BBC:n Sharp Visors -sarjan kolmannella kaudella.
Dina Korzun on vuonna 2006 perustanut Подари жизнь (Give Life) -säätiön tukemaan vakavasti sairaiden lasten hoitoa Venäjällä.
Filmografia

| Year | Title | Role | Notes |
| --- | --- | --- | --- |
| 1998 | Country of the Deaf | Yaya |  |
| 2000 | The President And His Granddaughter | Tanya |  |
| 2000 | Citizen of the head | Larissa Lushnikova | TV-sarja |
| 2000 | Last Resort | Tanya |  |
| 2002 | The theory of binge | Svetik |  |
| 2002 | Road | Anna |  |
| 2003 | No matter how well | Marina | TV |
| 2004 | Marfa |  |  |
| 2005 | Forty Shades of Blue | Laura |  |
| 2005 | Female Novel | Zhenya | TV-sarja |
| 2007 | Kuka | Lena |  |
| 2008 | Karamazovin veljekset | Katerina Hohlakova | TV-sarja |
| 2008 | The subscriber is temporarily unavailable | Lana | TV:n minisarja |
| 2009 | Farewell | Alina |  |
| 2009 | Mediator | Tappajan vaimo |  |
| 2009 | Cold Souls | Nina |  |
| 2009 | Russian cross | Maria | TV:n minisarja |
| 2012 | After school | Zara, Frida-äiti, taiteilija | TV-sarja |
| 2013 | It all started in Harbin | Matryona, Boriksen äiti ja Volodja Eybozhenko | TV-sarja |
| 2014 | Son |  | TV:n minisarja |
| 2015 | Sharp Visors |  | TV-sarja |
| 2016 | Peaky Blinders | suuriruhtinatar Isabella | Kausi 3 |
Aiheesta muualla

Dina Korzun Internet Movie Databasessa. (englanniksi)
Dougie Hamilton

| Dougie Hamilton |
| --- | --- |

Henkilötiedot
Syntynyt: 17. kesäkuuta 1993 (ikä 31) St. Catharines, Toronto, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  197 cm
Paino:  104 kg
Seura
Seura:  New Jersey Devils
Sarja:  NHL
Pelinumero:  19
Pelaajaura
Pääsarjaura:  2009–
Aik. seurat:  Boston Bruins (NHL) Calgary Flames (NHL) Carolina Hurricanes (NHL)
NHL-varaus:  9. varaus, 2011 Boston Bruins
Dougie Hamilton (s. 17. kesäkuuta 1993 St. Catharines, Toronto, Ontario) on kanadalainen jääkiekkoilija, pelipaikaltaan puolustaja. Hän edustaa NHL-joukkue New Jersey Devilsia. Boston Bruins varasi Hamiltonin yhdeksäntenä pelaajana NHL:n varaustilaisuudessa kesällä 2011. Huhtikuussa 2011 NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista neljänneksi parhaaksi.
Hänen vanhempansa Doug ja Lynn olivat myös ammattitason urheilijoita, ja he edustivat Kanadan joukkuetta olympialaisissa 1984, tosin lajit olivat soutu ja koripallo. Hänen veljensä Freddie varattiin San Jose Sharksin joukkueeseen vuonna 2010 numerolla 129.
Hamilton aloitti pelaajauransa St. Catharines Falconsin joukkueessa Eastern AAA Hockey Leaguessa, joka on osa Ontarion nuorten jääkiekkoyhdistystä. Sittemmin hän edusti OHL-joukkue Niagara IceDogsia, kunnes siirtyi NHL-joukkue Boston Bruinsiin.
26. kesäkuuta 2015, kolmen Bruinsissa pelatun kauden jälkeen, Hamilton siirtyi Calgary Flamesiin. Flames hankki hänet vaihdossa ensimmäisen kierroksen varausvuoroon ja kahteen toisen kierroksen varausvuoroon samana päivänä järjestettävässä NHL:n varaustilaisuudessa.
Heinäkuussa 2021 Hamilton solmi seitsemän vuoden ja arvoltaan yhteensä 63 miljoonan dollarin sopimuksen Devilsin kanssa.
Diarmuid Martin

Diarmuid Martin
Diarmuid Martin (s. 8. huhtikuuta 1945) on 25. toukokuuta 1969 vihitty irlantilainen pappi. Hänestä tuli vuonna 2004 Desmond Connellin seuraaja Dublinin katolisena arkkipiispana.
Aiheesta muualla

Catholic-hierarchy.org: Archbishop Diarmuid Martin (englanniksi)
Diary of a Mad Black Woman

| Diary of a Mad Black Woman |
| --- | --- |

Ohjaaja:  Darren Grant
Käsikirjoittaja:  Tyler Perry
Tuottaja:  Lions Gate Entertainment
Leikkaaja:  Terilyn A. Shropshire
Pääosat:  Tyler Perry
Valmistustiedot
Valmistusmaa:  Yhdysvallat
Tuotantoyhtiö:  Lionsgate
Levittäjä:  Lionsgate Netflix
Ensi-ilta:  25. helmikuuta 2005
Kesto:  116 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Diary of a Mad Black Woman on vuonna 2005 valmistunut yhdysvaltalainen komediaelokuva.
Juoni

Asianajaja Charlesilla ja hänen vaimollaan Helenillä pitäisi olla kaikkea; rahaa ja täydellinen elämä upeassa kartanossa. Juuri kun pari alkaa viettää heidän 18. hääpäiväänsä elämä kokee täydellisen mullistuksen.
Dominic Cummings

Dominic Cummings (s. 25. marraskuuta 1971 Durham, Britannia) on brittiläinen poliittinen neuvonantaja ja strategisti, joka oli Britannian pääministerin Boris Johnsonin vaikutusvaltaisin avustaja. Hän oli keskeinen brexit-kampanjan suunnittelija.
Cummingsin arveltiin eroavan vuoden 2020 loppuun mennessä, mutta brittiviestimien mukaan hän poistui virkapaikaltaan mukanaan henkilökohtaiset tavaransa jo perjantaina 13. marraskuuta 2020. Brexit-kampanjassa annettiin optimistinen kuva Euroopan unionista eroamisen vaikutuksista Britannian talouteen. Cummingsin suunnittelema oli muun muassa iskulause, jossa väitettiin, että ero säästäisi 350 miljoonaa puntaa viikossa ja että "säästyneet" rahat käytettäisiin kansalliseen terveydenhuoltoon NHS:ään. Yhtenä eron syynä pidetään sitä, että Johnson yrittää pehmentää julkikuvaansa erottamalla brexitiä voimakkaimmin ajaneita.
Cummings oli aiemmin rikkonut koronarajoituksia matkustaessaan halki Englannin koronaoireisena, samaan aikaan kun kansalaisia oli kehotettu pysymään kotona. Hänen on myös sanottu saaneen liikaa valtaa poliitikkoihin verrattuna.
Eronsa jälkeen Cummings syytti BBC:lle antamassaan haastattelussa Johnsonia siitä, että tämän mukaan koronasulkua ei tarvita, koska "siihen kuolevat vain yli 80-vuotiaat". Hän myös väitti haastattelussa, että Johnson olisi halunnut jatkaa säännöllisiä tapaamisia 93-vuotiaan kuningatar Elisabetin kanssa, vaikka karanteenissa olevia oli jo heidän lähipiirissään. Johnsonilla todettiin covid viikon kuluttua siitä. Johnsonin kanslia torjuu väitteet.
Darren Daye

| Darren Daye> Henkilötiedot |
| --- | --- |
Koko nimi:  Darren Keefe Daye
Syntynyt: 30. marraskuuta 1960 (ikä 63) Des Moines, Iowa, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies/Pieni laitahyökkääjä
Pituus:  203 cm
Paino:  100 kg
NBA-varaus:  57. varaus, 1983 Washington Bullets
Pelaajaura
Yliopistojoukkueet
1979–1983:   UCLA Bruins
Seurajoukkueet
1983–1986 1986 1986–1988 1988–1992 1992–1994 1994–1995 1995–1996 1996–1997:   Washington Bullets  Chicago Bulls  Boston Celtics  Scavolini Pesaro  Mens Sana Basket  Hapoel Galil Elyon  Pau-Orthez  Maccabi Rishon LeZion
Aiheesta muualla
FIBA
Darren Daye (s. 30. marraskuuta 1960 Des Moines) on yhdysvaltalainen entinen koripalloilija. Hänen poikansa Austin Daye on myös NBA-koripalloilija.
Daye pelasi urallaan 328 runkosarjan ottelua ja 34 pudotuspeliottelua NBA:ssa. Kausina 1984–1986 hän teki keskimäärin 8,7 pistettä ottelua kohden molempina kausina. NBA-uransa jälkeen Daye pelasi monta kautta muun muassa Italian Serie A:ssa, jossa hän teki parhaimmillaan 25,9 pistettä ottelua kohden kaudella 1992–1993.
Aiheesta muualla

NBA:n pelaajaprofiili (englanniksi)
Lega Basket Serie A:n pelaajaprofiili (Arkistoitu – Internet Archive) (italiaksi)
Eidsvågen

| Eidsvågen |
| --- | --- |
Sijainti:  Møren ja Romsdalin lääni, Norja
Päävuono:  Romsdalsfjorden
Merialue:  Norjanmeri, Atlantin valtameri
Eidsvågen on Romsdalsfjordeniin kuuluvasta Langfjordenista haarautuva lahti Møren ja Romsdalin läänissä Länsi-Norjassa. Se sijoittuu kokonaan Nessetin kunnan alueelle.
Docklands

Docklands on kolmen kaupungin alueen nimi:
Lontoon Docklands
Melbournen Docklands
Dublinin Docklands
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Docklands”, voi hakea sivunnimihaulla, laajalla sivunnimihaulla tai tekstihaulla.
Diopsidi

| Diopsidi |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  CaMgSi2O6
Fysikaaliset ominaisuudet
Väri:  valkoinen, kellertävä, ruskea tai vihreä
Kidejärjestelmä:  monokliininen
Kovuus Mohsin asteikolla:  5,5–6,5
Ominaispaino:  3,2–3,4 g/cm3
Optiset ominaisuudet
Kiilto:  lasikiilto
Viiru:  valkoinen
Läpinäkyvyys:  läpikuultava
Aiheesta muualla
  Diopsidi Commonsissa 
Diopsidi (CaMgSi2O6) on pyrokseeniryhmään kuuluva silikaattimineraali. Kiderakenteeltaan diopsidi on monokliininen ja kuuluu kiderakenteensa takia klinopyrokseeneihin. Kiteet ovat yleensä pylväsmäisiä tai diopsidi voi myös esiintyä kasaumina. Läpikuultava diopsidi on väriltään valkoinen, vihreä tai keltainen. Diopsidi (kalsium-magnesiumsilikaattia) on puhtaana valkoinen, mutta rautapitoisuuden kasvaessa väri muuttuu rusehtavaksi tai vihertäväksi. Diopsidin kiilto on lasikiilto ja viirun väri on valkoinen. Kovuus on Mohsin asteikolla 5,5–6,5 ja ominaispaino 3,2–3,4 g/cm³.
Diopsidia esiintyy metamorfisissa sekä emäksisissä ja ultraemäksisissä kivilajeissa. Esiintymät ovat harvinaisia. Esiintymiä on Italiassa, Kanadassa, Ruotsissa, Saksassa, Venäjällä, Yhdysvalloissa ja Suomessa muun muassa Outokummussa, jossa esiintyy diopsidin vihreää muunnosta: kromidiopsidia.
Aiheesta muualla

Mindat: Diopside (englanniksi)
WebMineral: Diopside Mineral Data (englanniksi)
Handbook of Mineralogy: Diopside (pdf) (englanniksi)
Davor Džombić

Davor Džombić (s. 4. lokakuuta 1984) on serbialainen ammattilentopalloilija, joka pelasi kaudella 2007–2008 Muuramen Lentopallon väreissä Lentopallon SM-liigassa. Pelipaikaltaan hän on hakkuri.
Ura

Džombić hankittiin Muurameen näytille elokuussa 2007. Joukkue kiinnostui serbialaisesta hakkurista videonauhojen kautta, ja halusi lentopallon suurmaasta kotoisin olevan Džombićin näytille Keski-Suomeen. Viikon Suomessa oltuaan Džombić vakuutti taidoillaan seuranjohdon ja sopimus syntyi. Allekirjoitettu sopimus oli yksivuotinen.
Džombić aloitti neljännen ammattilaiskautensa Muuramessa 2007–2008. Kaudella 2006–2007 hän pelasi Strasbourgissa Ranskan kovatasoisessa pääsarjassa ja kaksi edeltävää kautta Obilić Belgradissa Serbiassa Pro-liigassa. Lentopallo-oppinsa hän on saanut Borac Banja Lukassa Bosnia ja Hertsegovinassa.
Ura > Muurle

Muuramessa pelattu 2008 kausi oli Džombićille hyvä. Džombić hankittiin Muurameen korvaamaan kaudella 2007 Muurlessa pelannutta Pekka Kortteista, joka oli valittu SM-liigan parhaimmaksi pelaajaksi edelliskaudella. Džombić onnistui loistavasti Kortteisen korvaamisessa, sillä hän sijoittui pistepörssissä viidenneksi, ja oli pistekeskiarvoltaan liigan toiseksi paras. Hyökkäyspisteissä Džombić oli liigan neljänneksi paras. Kauden jälkeen Džombić teki Muurlen kanssa kahden vuoden jatkosopimuksen.
Saavutukset

SM-liiga:
Pistepörssin 5. sija 2008
Pistekeskiarvon 2. sija 2008
Hyökkäyspisteitä 4. eniten 2008
Joukkueet

2003–2004 Borac Banja Luka,
2004–2006 Obilić Belgrad,
2006–2007 Strasbourg,
2007–2008 Muuramen Lentopallo
Demolition

Wikisanakirjassa on tähän liittyvä sananselitys: .
Demolition voi tarkoittaa ainakin seuraavia:
Demolition 23., Demolition 23.:n albumi
Demolition, Dungeonin albumi
Demolition, Girlschoolin albumi
Demolition, Judas Priestin albumi
Demolition, Ryan Adamsin albumi
Demolition, Jean-Marc Valléen elokuva vuodelta 2015
Demolition Records, brittiläinen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Demolition”, voi hakea sivunnimihaulla, laajalla sivunnimihaulla tai tekstihaulla.
Dina Asher-Smith
Henkilökohtaiset ennätykset

100 metriä: 10,83 NR (Doha 2019)
200 metriä: 21,88 NR (Doha 2019)
60 metriä (hallissa): 7,03 NR (Birmingham 2023)
NR = maan ennätys
Aiheesta muualla

Kuvia tai muita tiedostoja aiheesta Dina Asher-Smith Wikimedia Commonsissa
Douglas (Mansaari)

| Douglas Doolish |
| --- | --- |
 Douglasin satama
 Douglas
 Koordinaatit: 54°9′0″N, 4°29′0″W 
Kruununalusmaa:  Mansaari
Sheading:  Middle
Väkiluku (2021):  26 677
 
 www.douglas.im 
Infobox OKVirheellinen NIMI-arvo: 
Douglas (manksiksi Doolish) on Britannian kruunun alaisuuteen kuuluvan erillisalueen Mansaaren suurin kaupunki ja hallinnollinen keskus. Vuoden 2021 väestönlaskennan mukaan kaupungissa on noin 26 700 asukasta, joka on noin kolmasosa koko saaren väkiluvusta.
Douglas sijaitsee lahdella Mansaaren itärannikolla, ja se on matalien kukkuloiden ympäröimä. Kaupunki on rakennettu Dhoo- ja Glassjokien yhtymäkohdalle, ja Douglasin nimi tulee näiden jokien nimistä. Douglasta ympäröiviä pienempiä kaupunkeja ja kyliä ovat muiden muassa Onchan ja Union Mills.
Douglas kasvoi 1700-luvulla salakuljetuksen myötä. Nykyään kaupungin tärkeimpiin elinkeinoihin kuuluvat matkailu, panimo- sekä hienomekaniikkateollisuus ja kivennäisveden tuotanto. Dhoo- ja Glassjokien suulla on satama ja lähin lentoasema on noin 10 kilometriä lounaaseen sijaitseva Mansaaren lentoasema. Mansaaren hallinnollinen elin Tynwald sijaitsee Douglasissa.
Aiheesta muualla

Kuvia tai muita tiedostoja aiheesta Douglas (Mansaari) Wikimedia Commonsissa
Eksosolaarinen kappale

Taiteilijan näkemys eksoplaneetoista
Eksosolaarinen kappale on tähtitieteellinen kappale, joka sijaitsee Aurinkokunnan ulkopuolella. Termiä ei käytetä tähdistä tai niitä suuremmista kohteista, kuten aurinkokunnista tai galakseista. Eksosolaarisia kappaleita voivat olla:
Eksoplaneetta
Eksokuu
Eksokomeetta
Eksoasteroidi
Dudeștin kulttuuri

Dudeștin kulttuurin laajin levinneisyysalue sijaitsee Etelä-Romaniassa Tonavan eri puolilla.
Dudeștin kulttuuri oli kivikautinen maanviljelykulttuuri Romaniassa noin 6000 eaa. -luvulla. Kulttuuriin kuului asuminen osittain maanalaisissa taloissa alavien tasankojen reunamilla. Tämä kulttuuri myötävaikutti Hamagian kulttuurin syntyyn.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dudești culture
Eksosytoosi

Eksosytoosi on endosytoosille vastakkainen tapahtuma, jossa solusta poistuu kuona-aineita tai eritettäviä aineita kuten hormoneja. Eksosytoosi tapahtuu siten, että eritettävät aineet ovat pienessä kalvorakkulassa, joka kiinnittyy sytoplasman puolella solukalvoon. Kalvorakkula kuroutuu solukalvon läpi vapauttaen sisältämänsä aineet solukalvon toiselle puolelle soluväliaineeseen.
Kuona-aineiden poistamisesta eksosytoosilla käytetään nimitystä ekskreetio ja eritettävien aineiden tapauksessa nimitystä sekreetio. Sekreetio voi olla joko säätelemätöntä tai säädeltyä. Säätelemättömässä sekreetiossa eritettävät aineet poistuvat solusta sitä mukaa, kun niitä valmistuu. Säädellyssä sekreetiossa eritys tapahtuu vasta, kun solu saa oikean signaalin esimerkiksi hormonin välityksellä.
Eksplisiittinen primitiivisen alkion lause

Jos  a,b ovat algebrallisia yli  \mathbb {Q} :n ja  x on rationaaliluku, joka ei ole muotoa  (b'-b'')/(a'-a''), missä  b' ja  b'' ovat  b:n konjugaatteja ja  a',a'' ovat  a:n konjugaatteja, on  ax+b  \mathbb {Q} (a,b):n primitiivinen alkio. Lausetta voidaan käyttää primitiivisen alkion lauseen todistamiseen.
Dryden Mitchell

Dryden Vera Mitchell (s. 15. kesäkuuta 1976 Renodo Beach, Kalifornia, Yhdysvallat) on Alien Ant Farm -yhtyeen laulaja ja perustajajäsen. Hän on myös levyttänyt elokuvan 50 First Dates soundtrackille The Curen alkuperäiskappaleen Friday, I'm In Love.
Dryden on eniten tullut tunnetuksi Alien Ant Farmin kautta.
Dominic Cooper

| Dominic Cooper |
| --- | --- |
 Cooper Toronton elokuvajuhlilla vuonna 2009.
Henkilötiedot
Syntynyt: 2. kesäkuuta 1978 (ikä 46) Lontoo, Englanti
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb
Dominic Cooper (s. 2. kesäkuuta 1978 Lontoo, Englanti) on englantilainen näyttelijä.
Cooper valmistui London Academy of Music and Dramatic Artista vuonna 2000, ja seuraavana vuonna hän esiintyi ensimmäistä kertaa elokuvassa. Hänen jonkinlaisena läpimurtonaan voitaisiin pitää roolia sekä Alan Bennettin näytelmässä The History Boys, ja myöhemmin saman roolin filmatisoinnissa elokuvassa Wild Generation (2006). Hänen uransa tunnetuimpia elokuvia ovat Mamma Mia! (2008), Herttuatar (2008), An Education (2009), Abraham Lincoln: Vampire Hunter (2012) ja Stratton (2017). Hän on ollut lisäksi pienemmissä rooleissa esimerkiksi elokuvissa Captain America: The First Avenger (2011) ja Dracula Untold (2014). Elokuvien lisäksi hän on näytellyt muun muassa television minisarjoissa ja televisioelokuvissa.
Cooper seurusteli Mamma Mia! -elokuvasta tutun näyttelijä Amanda Seyfriedin kanssa, mutta heidän suhteensa päättyi vuonna 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Dominic Cooper Internet Movie Databasessa. (englanniksi)
Dominic Cooperin fanisivut